Antonín Rejcha

Antonín Rejcha alebo Anton Reicha alebo Antoine Reicha (* 27. február 1770, Praha, České kráľovstvo, habsburská monarchia† 28. máj 1836, Paríž, Francúzske kráľovstvo) bol česko-francúzsky hudobný skladateľ.

Už ako malý chlapec bol poslaný do rodiny svojho strýka Josefa Rejchu, ktorý bol violončelista zámockej kapely vo Wellensteine. Strýko Antonína učil na husle, klavír i flautu. V roku 1785 odišiel Antonín do Bonnu, kde potom hral v kurfirstskej dvornej kapele a v divadelnom orchestri. Tu sa okrem iného oboznámil s Ludwigom van Beethovenom. Keď mesto obsadila Napoleonova armáda, presťahoval sa do Hamburgu. Tu sa živil ako učiteľ klavíra. Roku 1799 odišiel do Paríža, kde napísal svoje prvé skladby. Od roku 1808 žil v Paríži natrvalo. Najprv sa presadil svojimi komornými skladbami. Cenené boli aj jeho teoretické práce. V roku 1818 bol menovaný profesorom kontrapunktu na Parížskom konzervatóriu. Tu učil napríklad Hectora Berlioza. Jeho súkromným žiakom bol tiež Franz Liszt. Roku 1829 sa stal francúzskym občanom. Roku 1831 bol vyznamenaný rádom Rytier Čestnej légie.

 Referencie 

 Iné projekty 

Kategória:Českí hudobní skladatelia
Kategória:Českí muzikológovia
Kategória:Skladatelia vážnej hudby
Kategória:Klasicistickí skladatelia
Kategória:Českí hudobní pedagógovia
Kategória:Osobnosti z Prahy
Kategória:Osobnosti pochované na Père-Lachaise
Kategória:Členovia Académie des beaux-arts